Verdict despre transferul lui Ianis Hagi la Galatasaray
Presa din Turcia a anunțat duminică faptul că Ianis Hagi s-ar fi înțeles cu Galatasaray.
Internaționalul român evoluează în clipa de față în campionatul Spaniei, la Deportivo Alaves, unde a fost trimis sub formă de împrumut de la clubul-mamă Rangers.
Verdict despre transferul lui Ianis Hagi la Galatasaray
Mai multe publicații din Turcia au scris duminică despre un potențial transfer al lui Ianis Hagi la Galatasaray, club la care a făcut senzație tatăl acestuia, Gică Hagi.
Dorinel Munteanu, fost internațional român și actual antrenor la Oțelul Galați, susține că mutarea lui Ianis la Galatasaray ar aduce un plus enorm echipei naționale a României.
"Eu cred că Ianis Hagi merită mai mult respect, mai multă atenție din partea selecționerului României (n.r. Edi Iordănescu), chiar dacă a avut un moment greu la Alaves.
Pentru mine, Ianis Hagi este un jucător decisiv. Dacă va ajunge la Galatasaray și va juca, va fi un plus important pentru echipa națională", a spus Dorinel Munteanu după FCU Craiova - Oțelul Galați 1-2.
Cifrele lui Ianis Hagi
Produs de Academia Gheorghe Hagi, Ianis a fost legitimat de-a lungul carierei sale fotbalistice la echipe precum FC Viitorul Constanța (actuala Farul), Fiorentina, KRC Genk, Rangers și Alaves.
- Rangers: 99 meciuri, 16 goluri înscrise, 21 assist-uri
- Viitorul Constanța (actuala Farul): 92 meciuri, 24 goluri, 14 assist-uri
- Alaves: 22 meciuri, 2 goluri, 1 assist
- Fiorentina Primavera: 19 meciuri, 7 goluri, 3 assist-uri
- KRC Genk: 19 meciuri, 3 goluri, 4 assist-uri
- Fiorentina: 2 meciuri, 0 goluri, 0 assist-uri
Urmăriți SPORT.RO și pe Google News